Teofrastus (animafilm)

"Teofrastus" on 2018. aasta detsembris esilinastunud Eesti nukufilm, mis on loodud Astrid Reinla lasteraamatu "Teofrastus" ainetel. Film räägib läbi kassi silmade vabadusest ja kaastundest, loo tegevus leiab aset 1980. aastate Eestis. Üksik kass elab Peedu rongijaamas, kuni ühel päeval pakub kaastundlik rongisõitja talle enda juures elupaika. Kass leiab eest armastavate inimestega hooliva kodu ning ning ta saab uhke nime: Teofrastus Bombastus Filippus Aureolus. Kuid mõnus elu maamajas ei kesta kaua. Pererahvas peab minema sügisel linna tööle ja nad võtavad kassi kaasa. Ühel saatuslikul päeval, vaadeldes väikese linna-korteri rõdul linde, hüppab kass kogemata alla ja eksib ühesuguste magalarajooni majakarpide vahel ära. Kuidas leida tagasitee koju? Teofrastust ootavad ees mitmed katsumused, kuid lõpuks leiab ta siiski tee tagasi pererahva juurde. Kogu "Teofrastuse" maailm on nukufilmi stuudios ehitatud plastiliinist. Nukufilmi jutustajale on andnud hääle Aleksei Turovski, heliloojaks on Mari Jürjens. Huvitavaid fakte: nukkude ja dekoratsioonide valmistamiseks kulus 80 kilo plastiliini ühest nukust plastiliinifilmis ei piisanud, neid vooliti mitu, juhuks, kui võtte käigus mõni deformeeruma peaks "Teofrastuse" valmimiseks kulus kolm aastat film valmis seitsme sekundi kaupa päevas peaanimaator Olga Stalev pidi voolima kassinukku 24 kaadrit sekundis, et nukk paistaks filmis elusana filmi tootmine pidi lükkuma rahaprobleemide tõttu edasi, kuid tegijate pühendumus pani neid tegutsema tasuta, lisaks koguti toetusi Hooandja portaalis. Preemia, Eesti Kultuurkapitali audiovisuaalse kunsti sihtkapitali aastapreemia 2019; Sergei Kibus ja Pärtel Tall – aasta animafilmi preemia Auhind, EFTA - Eesti filmi- ja teleauhinnad 2019; Parim animafilm ja filmikunstnik Auhind, Zlin Film Festival – International Film Festival for Children and Youth in Zlín (Tšehhi) 2019; Hermína Týrlová nimeline auhind kategoorias "Uus talent vanuses alla 35" - Sergei Kibus Auhind, Busho International Short Film Festival (Budapest, Ungari) 2019; Parim animafilm Auhind, Festival de Cinema de Girona (Hispaania) 2019; Lastefilmide võistlusprogrammi Ex Aequo auhind Auhind, Ottawa International Animation Festival (Kanada) 2019; Lastefilmide võistlusprogrammi eriauhind Auhind, Fredrikstad Animation Festival (Norra) 2019; Parima lastefilmi auhind Golden Gunnar Auhind, Zero Plus - International Festival of Films for Children and Youth (Tjumen, Venemaa) 2019; Lühianimafilmide rahvusvaheline võistlusprogramm: lastežürii auhind - kõige eredamate emotsioonide eest Osalemine, Shanghai International Film Festival (Hiina) 2019; Lühifilmide põhivõistlusprogrammis Osalemine, Galway Film Fleadh (Iirimaa) 2019; Eesti filmide fookusprogramm; lühifilmide ja animafilmide võistlusprogrammid Osalemine, Nordic Film Days Lübeck (Saksamaa) 2019; Laste- ja noortefilmide programm Plastiliinist Teofrastus räägib päris kasside keeles. epl.delfi.ee, 14.12.2018. "Teofrastus" – Eesti nukufilm, mis sulatab ka kõige jäisema südame. Õhtuleht, 18. detsember 2018. "Teofrastus", festivalid ja auhinnad. Eesti filmi andmebaas, vaadatud 17 .aprill 2024. "Teofrastus". Videoklipp. "Teofrastus". IMDb. Keiu Virro. Plastiliinist Teofrastus räägib päris kasside keeles. Laupäevaleht LP, 14.12.2018. Henry Linnard. Plastiliinist nukufilm koduteed otsivast kassist valmib seitsme sekundi kaupa päevas. Õhtuleht, 20. detsember 2018. Hendrik Alla. Kassikujuline kaastunde bodhisatva. Postimees, 19. detsember 2018.